Foto: CC BY 2.0/Arlington County Pentagon doimiy ravishda kiberhujumlarga uchraydi, biroq kelajakda mahkamaning kompyuter tizimlari «terabayt o‘limga» to‘qnash kelishi mumkin. Bu haqda AQSh Mudofaa vazirligi mudofaa axborot tizimlari boshqarmasi rahbari general-leytenant Alan Linn aytib o‘tdi. «Bizning internetdagi kirish nuqtalarimizga hajmi 600 gigabaytlik hujumlar amalga oshiriladi, shuningdek, noyob, boshqacha hujum usullari kuzatilmoqda, biz ular haqida avval o‘ylamagandik ham», - deya aytib o‘tdi Linn. Uning so‘zlariga ko‘ra, mahkama ancha kuchli kiberhujumlardan ham himoyalangan. «Biroq hozir – biz buni «terabayt o‘lim» deb atamoqdamiz – ayni damda eshik ortida terabayt o‘lim turibdi. Biz bunga tayyormiz, u yaqin ekanini bilamiz», - deya qo‘shimcha qilib o‘tdi Linn. Amaldorning qo‘shimcha qilishicha, bularning bari «vaqt masalasi».